nibzard/narodne-novine-full-text-markdown huggingface dataset:
## Odluka o utvrđivanju interesa Republike Hrvatske za izgradnju Sabirno-transportnog sustava plinsko-kondenzatnog polja Gola - Plitka s pripadajućim objektima u k.o. Gola i k.o. Novačka

### NN 23/1999 (9.3.1999.), Odluka o utvrđivanju interesa Republike Hrvatske za izgradnju Sabirno-transportnog sustava plinsko-kondenzatnog polja Gola - Plitka s pripadajućim objektima u k.o. Gola i k.o. Novačka

# VLADA REPUBLIKE HRVATSKE

Na temelju članka 9. Zakona o izvlaštenju ("Narodne novine", br. 9/94
i 35/94), Vlada Republike Hrvatske je na sjednici održanoj 4. ožujka 1999.
godine donijela

## **ODLUKU**

### **O UTVRĐIVANJU INTERESA REPUBLIKE HRVATSKE ZA IZGRADNJU SABIRNO- -TRANSPORTNOG SUSTAVA PLINSKO- -KONDENZATNOG POLJA GOLA-PLITKA S PRIPADAJUĆIM OBJEKTIMA U K.O. GOLA I K.O. NOVAČKA**

I.

Izgradnja Sabirno-transportnog sustava plinsko-kondenzatnog polja Gola-Plitka
s pripadajućim objektima u k.o. Gola i k.o. Novačka, u interesu je Republike
Hrvatske.

II.

Interes Republike Hrvatske iz točke I. ove Odluke utvrđuje se na temelju
lokacijske dozvole (klasa: UP-I-350-05/96-01/318, ur. broj: 2137-04-96-10)
od 8. svibnja 1997. godine, izdane od strane Koprivničko-križevačke županije,
Ureda za prostorno uređenje, stambeno-komunalne poslove, graditeljstvo
i zaštitu okoliša i Plana izvlaštenja, te grafičkog priloga izgrađenog
u mjerilu 1:2880, od strane "Geoconsult" d.o.o., Đurđevac.

III.

Ova Odluka stupa na snagu danom donošenja, a objavit će se u "Narodnim
novinama".

Klasa: 943-03/99-01/01
Urbroj: 5030109-99-1
Zagreb, 4. ožujka 1999.

Predsjednik
**mr. Zlatko Mateša,** v. r.

Odluka, NN 23/1999-489
## Odluka o izdavanju euroobveznica Republike Hrvatske u iznosu od EUR 300.000.000,00

### NN 23/1999 (9.3.1999.), Odluka o izdavanju euroobveznica Republike Hrvatske u iznosu od EUR 300.000.000,00

# VLADA REPUBLIKE HRVATSKE

Na temelju članka 42. Zakona o izvršavanju Državnog proračuna Republike
Hrvatske za 1999. godinu ("Narodne novine", broj 167/98), Vlada Republike
Hrvatske je na sjednici održanoj 4. ožujka 1999. godine donijela

## **ODLUKU**

### **O IZDAVANJU EUROOBVEZNICA REPUBLIKE HRVATSKE U IZNOSU OD EUR 300.000.000,00**

I.

Radi izvršenja izdataka utvrđenih Zakonom o izvršavanju Državnog proračuna
Republike Hrvatske za 1999. godinu, Republika Hrvatska zadužuje se izdavanjem
obveznica u iznosu od EUR 300.000.000,00.

II.

Obveznice iz točke I. ove Odluke glase na ime donosioca, a nominirane
su u iznosu od EUR 1.000,00, EUR 10.000,00 i EUR 100.000,00.

Obveznice se izdaju po cijeni od 99,61% nominalnog iznosa. Kamatna stopa
je nepromjenjiva i iznosi 7,375% godišnje. Dan dospijeća obveznica je 10.
ožujka 2006. godine.

Obveznice se uplaćuju 10. ožujka 1999. godine, s kojim danom počinje
obračun kamata po istima. Kamata po obveznicama isplaćivat će se jednom
godišnje počevši od 10. ožujka 2000. godine, a glavnica će se u cijelosti
isplatiti po dospijeću.

Obveznice će se plasirati putem voditelja izdanja Credit Siusse First
Boston i Dresdner Kleinwort Benson.

III.

Ovlašćuje se ministar financija za zaključenje ugovora sukladno točkama
I. i II. ove Odluke.

IV.

Ova Odluka stupa na snagu danom donošenja i objavit će se u "Narodnim
novinama".

Klasa: 441-03/99-01/03
Urbroj: 5030115-99-1
Zagreb, 4. ožujka 1999.

Predsjednik
**mr. Zlatko Mateša,** v. r.

Odluka, NN 23/1999-490
## Rješenje o razrješenju predsjednika i članova Upravnog vijeća Doma zdravlja Ministarstva unutarnjih poslova

### NN 23/1999 (9.3.1999.), Rješenje o razrješenju predsjednika i članova Upravnog vijeća Doma zdravlja Ministarstva unutarnjih poslova

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 49. stavka 4. Zakona o zdravstvenoj zaštiti
("Narodne novine", broj 1/97), Vlada Republike Hrvatske je na sjednici
održanoj 4. ožujka 1999. godine donijela

## **RJEŠENJE**

### **O RAZRJEŠENJU PREDSJEDNIKA I ČLANOVA UPRAVNOG VIJEĆA DOMA ZDRAVLJA MINISTARSTVA UNUTARNJIH POSLOVA**

1. Razrješuje se ZLATKO GLEDEC dužnosti predsjednika Upravnog vijeća
Doma zdravlja Ministarstva unutarnjih poslova.

2. Razrješuju se dužnosti članovi Upravnog vijeća Doma zdravlja Ministarstva
unutarnjih poslova:

- MLADEN LACKOVIĆ

- BRANKA KALIN ŽIVKOVIĆ, dr. med.

- prof. dr. LJUBOMIR HOTUJAC

- dr. sc. VJENCESLAV NADINIĆ.

Klasa: 080-02/99-02/22
Urbroj: 50304/2-99-01
Zagreb, 4. ožujka 1999.

Predsjednik
**mr. Zlatko Mateša,** v. r.

Rješenje, NN 23/1999-492
## Rješenje o imenovanju predsjednika i članova Upravnog vijeća Doma zdravlja Ministarstva unutarnjih poslova

### NN 23/1999 (9.3.1999.), Rješenje o imenovanju predsjednika i članova Upravnog vijeća Doma zdravlja Ministarstva unutarnjih poslova

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 49. stavka 4. Zakona o zdravstvenoj zaštiti
("Narodne novine", broj 1/97), Vlada Republike Hrvatske je na sjednici
održanoj 4. ožujka 1999. godine donijela

## **RJEŠENJE**

### **O IMENOVANJU PREDSJEDNIKA I ČLANOVA UPRAVNOG VIJEĆA DOMA ZDRAVLJA MINISTARSTVA UNUTARNJIH POSLOVA**

1. Imenuje se DRAŽEN IVANUŠEC predsjednikom Upravnog vijeća Doma zdravlja
Ministarstva unutarnjih poslova.

2. Za članove Upravnog vijeća Doma zdravlja Ministarstva unutarnjih
poslova, imenuju se:

- prof. dr. sc. DUBRAVKO ORLIĆ

- prof. IGOR JELOVAC

- TIHOMIR GORŠE

- IVAN BABIĆ.

Klasa: 080-02/99-01/32
Urbroj: 50304/2-99-01
Zagreb, 4. ožujka 1999.

Predsjednik
**mr. Zlatko Mateša,** v. r.

Rješenje, NN 23/1999-493
## Pravilnik o izmjenama i dopunama Pravilnika o pomorskim knjižicama, odobrenjima za ukrcanje i nadležnosti lučkih kapetanija za izdavanje

### NN 23/1999 (9.3.1999.), Pravilnik o izmjenama i dopunama Pravilnika o pomorskim knjižicama, odobrenjima za ukrcanje i nadležnosti lučkih kapetanija za izdavanje

# **MINISTARSTVO POMORSTVA, PROMETA I VEZA**

Temeljem članka 1043. stavka 1. točaka 10. i 28. Pomorskog zakonika
("Narodne novine", br. 17/94, 74/94 i 43/96), ministar pomorstva prometa
i veza, donosi

## **PRAVILNIK**

### **O IZMJENAMA I DOPUNAMA PRAVILNIKA O POMORSKIM KNJIŽICAMA, ODOBRENJIMA ZA UKRCANJE I NADLEŽNOSTI LUČKIH KAPETANIJA ZA IZDAVANJE**

Članak 1.

U Pravilniku o pomorskim knjižicama, odobrenjima za ukrcanje i nadležnosti
lučkih kapetanija za izdavanje ("Narodne novine" 4/98) u članku 3. stavak
1. točka 3. mijenja se i glasi:

"3. pohađala obvezatnu izobrazbu i položila ispit o postupcima u slučaju
opasnosti na brodu u skladu s člankom 6. stavak 1. ili pohađala obvezatnu
izobrazbu i položila ispit temeljne sigurnosti na brodu u skladu s člankom
6. stavak 2. Pravilnika o zvanjima i svjedodžbama o osposobljenosti pomoraca
na brodovima trgovačke mornarice Republike Hrvatske."

Članak 2.

U članku 12. stavak 1. točka 5. mijenja se i glasi:

"5. tijelo nadležno za izdavanje pomorske knjižice odnosno odobrenja
za ukrcanje, a u inozemstvu diplomatsko ili konzularno predstavništvo Republike
Hrvatske - podatke o stečenoj svjedodžbi o osposobljenosti, podatke o naknadnim
lječničkim pregledima, ovjerava podatke o ukrcaju odnosno iskrcaju, upisuje
podatke o oduzetim svjedodžbama o osposobljenosti i druge napomene o imatelju
pomorske knjižice odnosno odobrenja za ukrcanje."

Članak 3.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-01/99-02/08
Urbroj: 530-01-99-1
Zagreb, 2. ožujka 1999.

Ministar
**mr. Željko Lužavec,** v. r.

Pravilnik, NN 23/1999-494
## Pravilnik o izmjenama Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i glavnom uredu Hrvatske turističke zajednice

### NN 23/1999 (9.3.1999.), Pravilnik o izmjenama Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i glavnom uredu Hrvatske turističke zajednice

# **MINISTARSTVO TURIZMA**

Na temelju članka 20. stavka 4. Zakona o turističkim zajednicama i promicanju
hrvatskog turizma ("Narodne novine", broj 30/94), ministar turizma donosi

## **PRAVILNIK**

### **O IZMJENAMA PRAVILNIKA O POSEBNIM UVJETIMA KOJE MORAJU ISPUNJAVATI ZAPOSLENI U TURISTIČKOM UREDU TURISTIČKE ZAJEDNICE OPĆINE, GRADA, ŽUPANIJE I GLAVNOM UREDU HRVATSKE TURISTIČKE ZAJEDNICE**

Članak 1.

U Pravilniku o posebnim uvjetima koje moraju ispunjavati zaposleni u
turističkom uredu turističke zajednice općine, grada, županije i glavnom
uredu Hrvatske turističke zajednice ("Narodne novine", broj 134/98), u
članku 12., točki 1. riječi: "društvenog smjera i geografije", brišu se.

Članak 2.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-01/99-01/11
Urbroj: 529-02/99-1
Zagreb, 2. ožujka 1999.

Ministar
**Sergej Morsan,** v. r.

Pravilnik, NN 23/1999-495
## Odluka o tehničkim pravilima Hrvatskog registra brodova - stabilitet i nadvođe (1999)

### NN 23/1999 (9.3.1999.), Odluka o tehničkim pravilima Hrvatskog registra brodova - stabilitet i nadvođe (1999)

# **HRVATSKI REGISTAR BRODOVA**

Na temelju članka 15. stavak 1. druga alineja Zakona o Hrvatskom registru
brodova ("Narodne novine" br. 81/96.), Upravno vijeće Hrvatskog registra
brodova donosi

## **ODLUKU**

### **O TEHNIČKIM PRAVILIMA HRVATSKOG REGISTRA BRODOVA - STABILITET I NADVOĐE (1999)**

1. Donose se Pravila za tehnički nadzor brodova unutrašnje plovidbe
Dio 4. STABILITET I NADVOĐE (1999), koja sadrže ova poglavlja:

A. STABILITET

1. Opće odredbe

2. Opći zahtjevi stabiliteta

3. Osnovni uvjet stabiliteta

4. Dodatni uvjeti stabiliteta

B. NADVOĐE

1. Opće odredbe

2. Uvjeti za dodjelu nadvođa

3. Osnovno nadvođe

4. Korekcije osnovnog nadvođa

5. Najmanje nadvođe

6. Oznaka nadvođa

2. Tehnička pravila iz točke 1. ove odluke sastavni su dio ove odluke,
a objavljuju se u posebnom izdanju Hrvatskog registra brodova.

3. Tehnička pravila donesena ovom odlukom stupaju na snagu 1. lipnja
1999. godine.

4. Stupanjem na snagu ovih tehničkih pravila prestaju vrijediti odgovarajuća
tehnička pravila iz 1985. godine, uključujući i sve dopune i izmjene donijete
do 1990. godine.

Broj 54/3008/22/AA/JJ/AM
Split, 25. veljače 1999.

Predsjednik
Upravnog vijeća
**Mario Babić,** v. r.

Odluka, NN 23/1999-496
## Indeks cijena na malo u Republici Hrvatskoj u veljači 1999. godine

### NN 23/1999 (9.3.1999.), Indeks cijena na malo u Republici Hrvatskoj u veljači 1999. godine

# DRŽAVNI ZAVOD ZA STATISTIKU

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U VELJAČI 1999. GODINE**

Indeks cijena na malo u Republici Hrvatskoj u veljači 1999. godine u
odnosu na siječanj 1999. godine iznosi **100,3.**

Klasa: 957-04/99-01/20
Urbroj: 555-05-04-99-20
Zagreb, 5 ožujka 1999.

Ravnatelj
**mr. sc. Ivan Rusan,** v. r.

Ostalo, NN 23/1999-497
## Stopa rasta proizvođačkih cijena industrijskih proizvoda u veljači 1999. godine

### NN 23/1999 (9.3.1999.), Stopa rasta proizvođačkih cijena industrijskih proizvoda u veljači 1999. godine

# DRŽAVNI ZAVOD ZA STATISTIKU

Na temelju članka 9. Zakona o porezu na dobit ("Narodne novine" broj
35/95.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U VELJAČI 1999. GODINE**

Stopa rasta proizvođačkih cijena industrijskih proizvoda u veljači 1999.
godine u odnosu na siječanj 1999. godine iznosi: **0,8**

Klasa: 957-04/99-01/19
Urbroj: 555-05-04-99-19
Zagreb, 5. ožujka 1999.

Ravnatelj
**mr. sc. Ivan Rusan,** v. r.

Ostalo, NN 23/1999-498
## Odluka o ispravku Odluka o dodjeli odlikovanja broj 01-051-99-88-1/1 od 24

### NN 23/1999 (9.3.1999.), Odluka o ispravku Odluka o dodjeli odlikovanja broj 01-051-99-88-1/1 od 24

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

### **O ISPRAVKU ODLUKA O DODJELI ODLIKOVANJA**

*I. U Odluci o dodjeli Spomenice domovinske zahvalnosti, broj: 01-051-96-18-6/1,
od 28. svibnja 1996. godine,*

I. pod rednim brojem 614. umjesto: "IVANA MORIĆ, Zvinimir" treba stajati:
"IVANA MORIĆ, Zvonimir"

*II. U Odluci o dodjeli Reda hrvatskog trolista, broj: 01-051-97-15-2/1,
od 27. svibnja 1997. godine,*

2. pod rednim brojem 282. umjesto: "BOSILJKA SUČIĆ" treba stajati: "BOSILJKA
ŠUŠIĆ"

*III. U Odluci o dodjeli Spomenice domovinske zahvalnosti, broj: 01-051-97-18-1/1,
od 27. svibnja 1997. godine,*

3. pod rednim brojem 408. umjesto "MILAN STANIĆ" treba stajati: "MILAN
STANIČIĆ"

Broj: 01-051-99-88-1/1
Zagreb, 24. veljače 1999.

**NAPOMENA:** Izvršena je ispravka na web stranicama u brojevima
56 iz 1996. i 58 iz 1997. godine

Predsjednik
Republike Hrvatske
**dr. Franjo Tuđman,** v. r.

Odluka, NN 23/1999-499
## Program statističkih istraživanja Republike Hrvatske za 1999. godinu

### NN 24/1999 (12.3.1999.), Program statističkih istraživanja Republike Hrvatske za 1999. godinu

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 9. Zakona o
državnoj statistici ("Narodne novine", br. 52/94.) Zastupnički dom Hrvatskoga
državnog sabora, na sjednici 5. ožujka 1999., donio je

## **PROGRAM**

### **STATISTIČKIH ISTRAŽIVANJA REPUBLIKE HRVATSKE ZA 1999. GODINU**

I.

Ovim Programom statističkih istraživanja Republike Hrvatske za 1999.
godinu utvrđuju se pojedina statistička istraživanja prema nositeljima
poslova državne statistike utvrđenima Zakonom o državnoj statistici ("Narodne
novine", br. 52/94.).

II.

Pojedinim istraživanjima utvrđuje se sadržaj, prostorni obuhvat, način
obrade podataka te određuju izvještajne jedinice i njihove obveze s rokovima
izvršenja.

III.

Pojedina statistička istraživanja za Republiku Hrvatsku u 1999. godini
navedena su prema nositeljima.

IV.

Ovaj Program objavit će se u "Narodnim novinama", a primjenjuje se osmog
dana od dana objave.

Klasa: 950-02/98-01/02
Zagreb, 5. ožujka 1999.

ZASTUPNIČKI DOM HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

|  |
| --- |
| Program statističkih istraživanja Republike Hrvatske za 1999. godinu (podijeljen na 11 dijelova radi lakšeg učitavanja) |
| [**I. dio**](dodatni/372012.htm) |
| [**II. dio**](dodatni/372013.htm) |
| [**III. dio**](dodatni/372014.htm) |
| [**IV. dio**](dodatni/372015.htm) |
| [**V. dio**](dodatni/372016.htm) |
| [**VI. dio**](dodatni/372017.htm) |
| [**VII. dio**](dodatni/372018.htm) |
| [**VIII. dio**](dodatni/372019.htm) |
| [**IX. dio**](dodatni/372020.htm) |
| [**X. dio**](dodatni/372021.htm) |
| [**XI. dio**](dodatni/372022.htm) |

Ostalo, NN 24/1999-502
## Odluka o imenovanju Nadzornog odbora Hrvatske radiotelevizije

### NN 24/1999 (12.3.1999.), Odluka o imenovanju Nadzornog odbora Hrvatske radiotelevizije

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 20a. stavka
2. Zakona o Hrvatskoj radioteleviziji ("Narodne novine" br. 43/92. - pročišćeni
tekst, 94/93., 24/96. i 145/98.), Zastupnički dom Hrvatskoga državnog sabora
na sjednici 5. ožujka 1999., donio je

## **ODLUKU**

### **O IMENOVANJU NADZORNOG ODBORA HRVATSKE RADIOTELEVIZIJE**

I.

Za članove Nadzornog odbora Hrvatske radiotelevizije imenuju se:

NEDILJKO MATIĆ,
LJILJANA ŠEGOVIĆ,
PERICA BUKIĆ.

II.

Članovi Nadzornog odbora Hrvatske radiotelevizije iz točke I. ove Odluke
imenuju se na vrijeme od četiri godine.

Klasa: 080-02/99-03/04
Zagreb, 5. ožujka 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 24/1999-503
## Odluka o razrješenju i izboru člana Odbora za gospodarstvo i financije Županijskog doma Hrvatskoga državnog sabora

### NN 24/1999 (12.3.1999.), Odluka o razrješenju i izboru člana Odbora za gospodarstvo i financije Županijskog doma Hrvatskoga državnog sabora

# **ŽUPANIJSKI DOM HRVATSKOGA DRŽAVNOG SABORA**

Na temelju članka 148. Poslovnika Županijskog doma Hrvatskoga državnog
sabora ("Narodne novine" br. 55/95. i 28/96), Županijski dom Hrvatskoga
državnog sabora, na sjednici održanoj 3. ožujka 1999., donio je

## **ODLUKU**

### **O RAZRJEŠENJU I IZBORU ČLANA ODBORA ZA GOSPODARSTVO I FINANCIJE ŽUPANIJSKOG DOMA HRVATSKOGA DRŽAVNOG SABORA**

I.

Razrješuje se IVAN ŠANTEK dužnosti člana Odbora za gospodarstvo i financije
Županijskog doma Hrvatskoga državnog sabora.

II.

Za člana Odbora za gospodarstvo i financije Županijskog doma Hrvatskoga
državnog sabora bira se ŠIMUN KUJAVEC.

Klasa: 080-02/99-06/02
Zagreb, 3. ožujka 1999.

ŽUPANIJSKI DOM
HRVATSKOGA DRŽAVNOG SABORA

Predsjednica Županijskog doma
Hrvatskoga državnog sabora
**prof. dr. Katica Ivanišević,** v. r.

Odluka, NN 24/1999-504
## Pravilnik o dopuni Pravilnika o javnobilježničkim protestnim upisnicima

### NN 24/1999 (12.3.1999.), Pravilnik o dopuni Pravilnika o javnobilježničkim protestnim upisnicima

# **MINISTARSTVO PRAVOSUĐA**

Na temelju članka 76. stavka 2. Zakona o mjenici ("Narodne novine" br.
74/94), članka 23. točke 10. Zakona o čeku ("Narodne novine" br. 74/94)
i članka 116. stavka 3. Zakona o javnom bilježništvu ("Narodne novine"
br. 78/93 i 29/94), donosim

## **PRAVILNIK**

### **O DOPUNI PRAVILNIKA O JAVNOBILJEŽNIČKIM PROTESTNIM UPISNICIMA**

Članak 1.

U Pravilniku o javnobilježničkim protestnim upisnicima ("Narodne novine"
br. 38/94) u članku 1. iza stavka 1. dodaje se stavak 2. koji glasi:

"Općinski sudovi za čije područje nisu imenovani javni bilježnici vodit
će protestne upisnike iz stavka 1. ovoga članka, sve dok za njihovo područje
ne bude imenovan javni bilježnik i on ne započne s radom."

Članak 2.

Odredbe članaka 1. do 12. Pravilnika o javnobilježničkim protestnim
upisnicima primjenjuju na odgovarajući način i općinski sudovi, kad vode
protestne upisnike.

Članak 3.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 701-01/94-01/28
Urbroj: 514-05-04-99-2
Zagreb, 4. ožujka 1999.

Ministar
**prof. dr. Milan Ramljak,** v. r.

Pravilnik, NN 24/1999-505
## Odluka o visini novčane naknade za nezaposlenu osobu

### NN 24/1999 (12.3.1999.), Odluka o visini novčane naknade za nezaposlenu osobu

# **MINISTARSTVO RADA I SOCIJALNE SKRBI**

Na temelju članka 22. stavka 2. Zakona o zapošljavanju ("Narodne novine",
br. 59/96) ministar rada i socijalne skrbi uz suglasnost ministra financija
donosi

## **ODLUKU**

### **O VISINI NOVČANE NAKNADE ZA NEZAPOSLENU OSOBU**

I.

Najniža novčana naknada utvrđuje se u iznosu 561,20 kuna mjesečno.

II.

Najviša novčana naknada utvrđuje se u iznosu od 900,00 kuna mjesečno.

III.

Stavlja se izvan snage Odluka o visini novčane naknade za nezaposlenu
osobu ("Narodne novine", br. 15/99) s danom primjene ove Odluke.

IV.

Ova Odluka stupa na snagu danom objave u "Narodnim novinama", a primjenjuje
se od 1. veljače 1999. godine.

Klasa: 120-02/99-01/03
Urbroj: 524-03/1-99-4
Zagreb, 22. veljače 1999.

Ministar rada i socijalne skrbi
**Joso Škara,** v. r.
Potpredsjednik Vlade
i ministar financija
**mr. Borislav Škegro,** v. r.

Odluka, NN 24/1999-506
## Odluka o izmjeni Odluke o obveznoj rezervi banaka i štedionica u kunama

### NN 24/1999 (12.3.1999.), Odluka o izmjeni Odluke o obveznoj rezervi banaka i štedionica u kunama

# **HRVATSKA NARODNA BANKA**

Na temelju članka 11. i članka 67. stavka 1. točke 7. Zakona o Hrvatskoj
narodnoj banci ("Narodne novine" broj 35/95 - pročišćeni tekst), Savjet
Hrvatske narodne banke, na sjednici održanoj 10. ožujka 1999. godine, donio
je

## **ODLUKU**

### **O IZMJENI ODLUKE O OBVEZNOJ REZERVI BANAKA I ŠTEDIONICA U KUNAMA**

I.

U točki II. alineji 1. Odluke o obveznoj rezervi banaka i štedionica
u kunama ("Narodne novine" broj 160/98) postotak "29,5%" zamjenjuje se
postotkom "30,5%".

II.

Ova Odluka stupa na snagu danom objave u "Narodnim novinama", a primjenjuje
se od 15. ožujka 1999. godine, kada banke i štedionice sastavljaju obračun
obvezne rezerve za obračunsko razdoblje od 8. veljače do 7. ožujka 1999.
godine.

O. br. 475/99.
Zagreb, 10. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 24/1999-507
## Odluka o izmjeni Odluke o kamatnim stopama Hrvatske narodne banke

### NN 24/1999 (12.3.1999.), Odluka o izmjeni Odluke o kamatnim stopama Hrvatske narodne banke

# **HRVATSKA NARODNA BANKA**

Na temelju članka 12, članka 16. stavka 2. i članka 67. stavka 1. točke
11. Zakona o Hrvatskoj narodnoj banci ("Narodne novine" broj 35/95 - pročišćeni
tekst) Savjet Hrvatske narodne banke, na sjednici održanoj 10. ožujka 1999.
godine, donio je

## **ODLUKU**

### **O IZMJENI ODLUKE O KAMATNIM STOPAMA HRVATSKE NARODNE BANKE**

I.

U točki I. Odluke o kamatnim stopama Hrvatske narodne banke ("Narodne
novine" broj 10/99) postotak "12%" zamjenjuje se postotkom "13%".

II.

Ova odluka stupa na snagu danom objave u "Narodnim novinama".

O. br. 476/99.
Zagreb, 10. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 24/1999-508
## Izmjena Statuta Komisije za vrijednosne papire Republike Hrvatske

### NN 24/1999 (12.3.1999.), Izmjena Statuta Komisije za vrijednosne papire Republike Hrvatske

# **KOMISIJA ZA VRIJEDNOSNE PAPIRE REPUBLIKE HRVATSKE**

Na temelju odredbe članka 9. Zakona o izdavanju i prometu vrijednosnim
papirima ("Narodne novine" br. 107/95 i 142/98) Komisija za vrijednosne
papire Republike Hrvatske na svojoj sjednici održanoj 15. prosinca 1998.
donijela je

## **IZMJENU STATUTA**

### **KOMISIJE ZA VRIJEDNOSNE PAPIRE REPUBLIKE HRVATSKE**

Članak 1.

U Statutu Komisije za vrijednosne papire Republike Hrvatske ("Narodne
novine" br. 75/97) u članku 17. riječi: "neprofitnih organizacija" zamjenjuje
se riječima: "korisnika Državnog proračuna".

Članak 2.

Izmjena Statuta stupa na snagu danom objavljivanja u "Narodnim novinama".

Klasa: 023-01/98-01/02
Urbroj: 567-98-1
Zagreb, 15. prosinca 1998.

Predsjednik Komisije
**Ivica Smiljan,** v. r.

Izmjene i dopune, NN 24/1999-509
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva BON d.o.o. Varaždin

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva BON d.o.o. Varaždin

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95., dalje: Zakon), u predmetu BON d.o.o., Varaždin, Jurja Habdelića
4 (dalje: Društvo), po službenoj dužnosti, na sjednici održanoj dana 9.
veljače 1999. godine donijela je sljedeće

## **RJEŠENJE**

1. Utvrđuje se da trgovačko društvo BON d.o.o., Varaždin, Jurja Habdelića
4, upisano u sudski registar kod Trgovačkog suda u Varaždinu pod matičnim
brojem subjekta MBS 070009704 od 12. veljače 1996. godine, nije do 1. siječnja
1999. godine u sudski registar upisalo temeljni kapital u skladu s odredbom
članka 109. stavak 2. Zakona, te da nakon 1. siječnja 1999. godine ne može
obavljati poslove koji su Zakonom određeni kao poslovi u svezi s vrijednosnim
papirima odnosno djelatnosti društva za poslovanje vrijednosnim papirima.

2. Ovo rješenje objavljuje se u "Narodnim novinama".

Obrazloženje

Društvo BON d.o.o., Varaždin, Jurja Habdelića 4, podnijelo je dana 9.
srpnja 1997. godine zahtjev kojim traži izdavanje dozvole za obavljanje
poslova vrijednosnim papirima.

Komisija je 9. listopada 1997. donijela rješenje Klasa: UP/I-450-08/97-01/111,
Ur. broj: 567-01/97-7 kojim se Društvu izdaje dozvola za obavljanje poslova
vrijednosnim papirima, na određeno vrijeme, do 1. siječnja 1999. godine.

Do isteka roka iz članka 109. stavak 2. Zakona, Društvo Komisiji nije
podnijelo zahtjev za produljenje dozvole niti dostavilo izvod iz sudskog
registra iz kojeg bi bilo vidljivo usklađenje temeljnog kapitala društva
te je valjalo donijeti rješenje kao u izreci.

Postupak je pokrenut i rješenje doneseno po službenoj dužnosti, temeljem
odredbe čl. 124., stavak 1. Zakona o općem upravnom postupku, jer je radi
zaštite javnog interesa potrebno svim sudionicima tržišta vrijednosnih
papira i ulagateljima u vrijednosne papire jasno dati do znanja da stranka,
koja je višegodišnji sudionik tržišta vrijednosnih papira, više ne može
obavljati poslove s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavka 4. Zakona.

Klasa: UP/I-450-08/99-01/02
Urbroj: 567-03/99-2
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-510
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva LTD d.o.o. Varaždin

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva LTD d.o.o. Varaždin

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95., dalje: Zakon), u predmetu LTD d.o.o., Varaždin, Anina 17 (dalje:
Društvo), po službenoj dužnosti, na sjednici održanoj dana 9. veljače 1999.
godine donijela je sljedeće

## **RJEŠENJE**

1. Utvrđuje se da trgovačko društvo LTD d.o.o., Varaždin, Anina 17,
upisano u sudski registar kod Trgovačkog suda u Varaždinu pod matičnim
brojem MBS 070020669 od 14. lipnja 1996., nije do 1. siječnja 1999. godine
u sudski registar upisalo djelatnosti i temeljni kapital u skladu s odredbom
članka 109. stavak 1. i 2. Zakona, te da nakon 1. siječnja 1999. godine
ne može obavljati poslove koji su Zakonom određeni kao poslovi u svezi
s vrijednosnim papirima odnosno djelatnosti društva za poslovanje vrijednosnim
papirima.

2. Ovo rješenje objavljuje se u "Narodnim novinama".

Obrazloženje

Društvo "LTD" d.o.o., Varaždin, Anina 17, podnijelo je dana 30. lipnja
1997. godine zahtjev kojim traži izdavanje dozvole za obavljanje poslova
vrijednosnim papirima.

Komisija je 16. rujna 1997. donijela rješenje Klasa: UP/I-450-08/97-01/61,
Ur. broj: 567-01/97-6 kojim se Društvu izdaje dozvola za obavljanje poslova
vrijednosnim papirima, na određeno vrijeme, do 1. siječnja 1999. godine.

Do isteka roka iz članka 109. stavak 1. i 2. Zakona, Društvo Komisiji
nije podnijelo zahtjev za produljenje dozvole niti dostavilo izvod iz sudskog
registra iz kojeg bi bilo vidljivo usklađenje glede djelatnosti i temeljnog
kapitala društva te je valjalo donijeti rješenje kao u izreci.

Postupak je pokrenut i rješenje doneseno po službenoj dužnosti, temeljem
odredbe čl. 124. st. 1. Zakona o općem upravnom postupku, jer je radi zaštite
javnog interesa potrebno svim sudionicima tržišta vrijednosnih papira i
ulagateljima u vrijednosne papire jasno dati do znanja da stranka, koja
je višegodišnji sudionik tržišta vrijednosnih papira, više ne može obavljati
poslove s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavak 4. Zakona.

Klasa: UP/I-450-08/98-01/100
Urbroj: 567-03/99-2
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-511
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva MARKSSIN d.o.o. Zagreb

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva MARKSSIN d.o.o. Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95 i 142/98, dalje: Zakon), u predmetu MARKSSIN d.o.o., Zagreb, Martićeva
73/IV, (dalje: Društvo), po službenoj dužnosti, na sjednici održanoj 9.
veljače 1999. godine donijela je sljedeće

## **RJEŠENJE**

1. Utvrđuje se da trgovačko društvo MARKSSIN d.o.o., Zagreb, Martićeva
73/IV, upisano u sudski registar kod Trgovačkog suda u Zagrebu pod matičnim
brojem MBS (080100509) 31. prosinca 1997. godine, nije do 1. siječnja 1999.
godine u sudski registar upisalo djelatnosti u skladu s odredbom članka
109. stavak 1. Zakona, te da nakon 1. siječnja 1999. godine ne može obavljati
poslove koji su Zakonom određeni kao poslovi u svezi s vrijednosnim papirima
odnosno djelatnosti društva za poslovanje vrijednosnim papirima.

2. Ovo rješenje objavljuje se u "Narodnim novinama".

Obrazloženje

Društvo MARKSSIN d.o.o., Zagreb, Martićeva 73/IV, obavljalo je djelatnosti
poslovanja s vrijednosnim papirima na osnovu članka 109. stavak 1. i 3.
Zakona do 1. siječnja 1999. godine.

Do isteka roka iz članka 109. stavak 1. Zakona Društvo Komisiji nije
dostavilo izvod iz sudskog registra iz kojeg bi bilo vidljivo usklađenje
glede djelatnosti društva te je valjalo donijeti rješenje kao u izreci.

Postupak je pokrenut i rješenje doneseno po službenoj dužnosti, temeljem
odredbe čl. 124. st. 1. Zakona o općem upravnom postupku, jer je radi zaštite
javnog interesa potrebno svim sudionicima tržišta vrijednosnih papira i
ulagateljima u vrijednosne papire jasno dati do znanja da stranka, koja
je sudionik tržišta vrijednosnih papira, više ne može obavljati poslove
s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavka 4. Zakona.

Klasa: UP/I-450-08/97-01/66
Urbroj: 567-03/99-15
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-512
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva N&N INVEST d.o.o. Čakovec

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva N&N INVEST d.o.o. Čakovec

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95 i 142/98, dalje: Zakon), u predmetu N&N INVEST d.o.o., Čakovec,
Ivana Mažuranića 2, (dalje: Društvo), po službenoj dužnosti, na sjednici
održanoj 9. veljače 1999. godine donijela je sljedeće

## **RJEŠENJE**

1. Utvrđuje se da trgovačko društvo N&N INVEST d.o.o., Čakovec,
Ivana Mažuranića 2, upisano u sudski registar kod Trgovačkog suda u Varaždinu
pod matičnim brojem MBS (070030919) od 20. ožujka 1997. godine, nije do
1. siječnja 1999. godine u sudski registar upisalo djelatnosti i temeljni
kapital u skladu s odredbom članka 109. stavak 1. i 2. Zakona, te da nakon
1. siječnja 1999. godine ne može obavljati poslove koji su Zakonom određeni
kao poslovi u svezi s vrijednosnim papirima odnosno djelatnosti društva
za poslovanje vrijednosnim papirima.

2. Ovo rješenje objavljuje se u "Narodnim novinama".

Obrazloženje

Društvo N&N INVEST d.o.o., Čakovec, Ivana Mažuranića 2, obavljalo
je djelatnosti poslovanja s vrijednosnim papirima na osnovu članka 109.
stavak 1. i 3. Zakona do 1. siječnja 1999. godine.

Iz registracije Društva vidljivo je da Društvo do 31. prosinca 1998.
godine nije podnijelo upis za usklađenje glede temeljnog kapitala u skladu
s odredbom članka 637. st. 3. ZTD-a.

Do isteka roka iz članka 109. stavak 1. i 2. Zakona Društvo Komisiji
nije podnijelo zahtjev za izdavanje dozvole niti dostavilo izvod iz sudskog
registra iz kojeg bi bilo vidljivo usklađenje glede djelatnosti i temeljnog
kapitala društva te je valjalo donijeti rješenje kao u izreci.

Postupak je pokrenut i rješenje doneseno po službenoj dužnosti, temeljem
odredbe čl. 124. st. 1. Zakona o općem upravnom postupku, jer je radi zaštite
javnog interesa potrebno svim sudionicima tržišta vrijednosnih papira i
ulagateljima u vrijednosne papire jasno dati do znanja da stranka, koja
je sudionik tržišta vrijednosnih papira, više ne može obavljati poslove
s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavka 4. Zakona.

Klasa: UP/I-450-08/97-01/58
Urbroj: 567-03/99-5
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-513
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva PORTFELJ d.o.o. Zagreb

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva PORTFELJ d.o.o. Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95 i 142/98, dalje: Zakon), u predmetu PORTFELJ d.o.o., Zagreb, Hercegovačka
35, (dalje: Društvo), po službenoj dužnosti, na sjednici održanoj 9. veljače
1999. godine donijela je sljedeće

## **RJEŠENJE**

1. Utvrđuje se da trgovačko društvo PORTFELJ d.o.o., Zagreb, Hercegovačka
35, upisano u sudski registar kod Trgovačkog suda u Zagrebu 5. srpnja 1995.
godine, nije do 1. siječnja 1999. godine u sudski registar upisalo djelatnosti
i temeljni kapital u skladu s odredbom članka 109. stavak 1. i 2. Zakona,
te da nakon 1. siječnja 1999. godine ne može obavljati poslove koji su
Zakonom određeni kao poslovi u svezi s vrijednosnim papirima odnosno djelatnosti
društva za poslovanje vrijednosnim papirima.

2. Ovo rješenje objavljuje se u "Narodnim novinama".

Obrazloženje

Društvo PORTFELJ d.o.o., Zagreb, Hercegovačka 35, obavljalo je djelatnosti
poslovanja s vrijednosnim papirima na osnovu članka 109. stavak 1. i 3.
Zakona do 1. siječnja 1999. godine.

Do isteka roka iz članka 109. stavak 1. i 2. Zakona Društvo Komisiji
nije podnijelo zahtjev za izdavanje dozvole niti dostavilo izvod iz sudskog
registra iz kojeg bi bilo vidljivo usklađenje glede djelatnosti i temeljnog
kapitala društva te je valjalo donijeti rješenje kao u izreci.

Dana 8. siječnja 1999. godine Društvo je obavijestilo Komisiju u odluci
Uprave društva vezano uz prestanak obavljanja djelatnosti poslovanja s
vrijednosnim papirima od 1. siječnja 1999. godine, temeljem odredbe članka
37. stavak 1. točka 2. Zakona.

Postupak je pokrenut i rješenje doneseno po službenoj dužnosti, temeljem
odredbe čl. 124. st. 1. Zakona o općem upravnom postupku, jer je radi zaštite
javnog interesa potrebno svim sudionicima tržišta vrijednosnih papira i
ulagateljima u vrijednosne papire jasno dati do znanja da stranka, koja
je sudionik tržišta vrijednosnih papira, više ne može obavljati poslove
s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavka 4. Zakona.

Klasa: UP/I-450-08/97-01/60
Urbroj: 567-03/99-4
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-514
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva WHITE d.o.o. Rijeka

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva WHITE d.o.o. Rijeka

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95 i 142/98, dalje: Zakon), u predmetu WHITE d.o.o., Rijeka, Pomerio
29, (dalje: Društvo), po službenoj dužnosti, na sjednici održanoj dana
9. veljače 1999. godine donijela je sljedeće

## **RJEŠENJE**

1. Utvrđuje se da trgovačko društvo WHITE d.o.o., Rijeka, Pomerio 29,
upisano u sudski registar kod Trgovačkog suda u Rijeci dana 31. prosinca
1992. godine, nije do 1. siječnja 1999. godine u sudski registar upisalo
temeljni kapital u skladu s odredbom članka 109. stavak 1. i 2. Zakona,
te da nakon 1. siječnja 1999. godine ne može obavljati poslove koji su
Zakonom određeni kao poslovi u svezi s vrijednosnim papirima odnosno djelatnosti
društva za poslovanje vrijednosnim papirima.

2. Ovo rješenje objavljuje se u "Narodnim novinama".

Obrazloženje

Društvo WHITE d.o.o., Rijeka, Pomerio 29, obavljalo je djelatnosti poslovanja
s vrijednosnim papirima na osnovu članka 107. stavak 1. i 3. Zakona do
1. siječnja 1999. godine.

Do isteka roka iz članka 109. stavak 1. i 2. Zakona, Društvo Komisiji
nije podnijelo zahtjev za izdavanje dozvole, a iz sudskog registra je vidljivo
da Društvo ne udovoljava uvjetima glede temeljnog kapitala za obavljanje
djelatnosti iz članka 29. Zakona, te je stoga valjalo donijeti rješenje
kao u izreci.

Postupak je pokrenut i rješenje doneseno po službenoj dužnosti, temeljem
odredbe čl. 124. st.1. Zakona o općem upravnom postupku, jer je radi zaštite
javnog interesa potrebno svim sudionicima tržišta vrijednosnih papira i
ulagateljima u vrijednosne papire jasno dati do znanja da stranka, koja
je višegodišnji sudionik tržišta vrijednosnih papira, više ne može obavljati
poslove s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavka 4. Zakona.

Klasa: UP/I-450-08/97-01/48
Urbroj: 567-03/99-10
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-515
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva COD ING d.o.o. Zagreb

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva COD ING d.o.o. Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95 i 142/98, dalje: Zakon), u predmetu COD ING d.o.o., Zagreb, Martićeva
73/IV (dalje: Društvo), po službenoj dužnosti, na sjednici održanoj dana
9. veljače 1999. godine donijela je sljedeće

## **RJEŠENJE**

1. Utvrđuje se da trgovačko društvo COD ING d.o.o., Zagreb, Martićeva
73/IV, upisano u sudski registar kod Trgovačkog suda u Zagrebu dana 22.
srpnja 1992. godine, nije do 1. siječnja 1999. godine u sudski registar
upisalo djelatnosti i temeljni kapital u skladu s odredbom članka 109.
stavak 1. i 2. Zakona, te da nakon 1. siječnja 1999. godine ne može obavljati
poslove koji su Zakonom određeni kao poslovi u svezi s vrijednosnim papirima
odnosno djelatnosti društva za poslovanje vrijednosnim papirima.

2. Ovo rješenje objavljuje se u "Narodnim novinama".

Obrazloženje

Društvo COD ING d.o.o., Zagreb, Martićeva 73/IV, obavljalo je djelatnosti
poslovanja s vrijednosnim papirima na osnovu članka 107. stavak 1. i 3.
Zakona do 1. siječnja 1999. godine.

Do isteka roka iz članka 109. stavak 1. i 2. Zakona, Društvo Komisiji
nije dostavilo izvod iz sudskog registra iz kojeg je vidljivo usklađenje
glede djelatnosti i temeljnog kapitala društva prema odredbi članka 29.
Zakona, a Komisija je uvidom u sudski registar utvrdila nedostatke glede
istih, te je valjalo donijeti rješenje kao u izreci.

Postupak je pokrenut i rješenje doneseno po službenoj dužnosti, temeljem
odredbe čl. 124. st.1. Zakona o općem upravnom postupku, jer je radi zaštite
javnog interesa potrebno svim sudionicima tržišta vrijednosnih papira i
ulagateljima u vrijednosne papire jasno dati do znanja da stranka, koja
je višegodišnji sudionik tržišta vrijednosnih papira, više ne može obavljati
poslove s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavka 4. Zakona.

Klasa: UP/I-450-08/97-01/43
Urbroj: 567-03/99-3
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-516
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva MIKULOVAC BROKERAGE d.o.o. Zagreb

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva MIKULOVAC BROKERAGE d.o.o. Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95 i 142/98, dalje: Zakon), u predmetu MIKULOVAC BROKERAGE d.o.o.,
Zagreb, Trg kralja Tomislava 15 (dalje: Društvo), po službenoj dužnosti,
na sjednici održanoj dana 9. veljače 1999. godine donijela je sljedeće

## **RJEŠENJE**

1. Utvrđuje se da trgovačko društvo MIKULOVAC BROKERAGE d.o.o., Zagreb,
Trg kralja Tomislava 15, upisano u sudski registar kod Trgovačkog suda
u Zagrebu dana 19. travnja 1994. godine, nije do 1. siječnja 1999. godine
u sudski registar upisalo djelatnosti i temeljni kapital u skladu s odredbom
članka 109. stavak 1. i 2. Zakona, te da nakon 1. siječnja 1999. godine
ne može obavljati poslove koji su Zakonom određeni kao poslovi u svezi
s vrijednosnim papirima odnosno djelatnosti društva za poslovanje vrijednosnim
papirima.

2. Ovo rješenje objavljuje se u "Narodnim novinama".

Obrazloženje

Društvo MIKULOVAC BROKERAGE d.o.o., Zagreb, Trg kralja Tomislava 15,
obavljalo je djelatnosti poslovanja s vrijednosnim papirima na osnovu članka
107. stavak 1. i 3. Zakona do 1. siječnja 1999. godine.

Do isteka roka iz članka 109. stavak 1. i 2. Zakona, Društvo Komisiji
nije dostavilo izvod iz sudskog registra iz kojeg bi bilo vidljivo usklađenje
glede djelatnosti i temeljnog kapitala društva prema odredbi članka 29.
Zakona, a Komisija je uvidom u sudski registar utvrdila nedostatke glede
istih, te je valjalo donijeti rješenje kao u izreci.

Postupak je pokrenut i rješenje doneseno po službenoj dužnosti, temeljem
odredbe čl. 124. st.1. Zakona o općem upravnom postupku, jer je radi zaštite
javnog interesa potrebno svim sudionicima tržišta vrijednosnih papira i
ulagateljima u vrijednosne papire jasno dati do znanja da stranka, koja
je višegodišnji sudionik tržišta vrijednosnih papira, više ne može obavljati
poslove s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavka 4. Zakona.

Klasa: UP/I-450-08/97-01/46
Urbroj: 567-03/99-1
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-517
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva ROYAL DUBROVNIK d.o.o. Dubrovnik

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva ROYAL DUBROVNIK d.o.o. Dubrovnik

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95 i 142/98, dalje: Zakon), u predmetu ROYAL DUBROVNIK d.o.o., Dubrovnik,
Put od Srđa 4 A (dalje: Društvo), po službenoj dužnosti, na sjednici održanoj
dana 9. veljače 1999. godine donijela je sljedeće

## **RJEŠENJE**

1. Utvrđuje se da trgovačko društvo ROYAL DUBROVNIK d.o.o., Dubrovnik,
Put od Srđa 4 A, upisano u sudski registar kod Trgovačkog suda u Splitu,
nije do 1. siječnja 1999. godine u sudski registar upisalo djelatnosti
i temeljni kapital u skladu s odredbom članka 109. stavak 1. i 2. Zakona,
te da nakon 1. siječnja 1999. godine ne može obavljati poslove koji su
Zakonom određeni kao poslovi u svezi s vrijednosnim papirima odnosno djelatnosti
društva za poslovanje vrijednosnim papirima.

2. Ovo rješenje objavljuje se u "Narodnim novinama".

Obrazloženje

Društvo ROYAL DUBROVNIK d.o.o., Dubrovnik, Put od Srđa 4 A, obavljalo
je djelatnosti poslovanja s vrijednosnim papirima na osnovu članka 107.
stavak 1. i 3. Zakona, do 1. siječnja 1999. godine.

Do isteka roka iz članka 109. stavak 1. i 2. Zakona Društvo Komisiji
nije dostavilo izvod iz sudskog registra iz kojeg bi bilo vidljivo usklađenje
glede djelatnosti i temeljnog kapitala društva prema odredbi članka 29.
Zakona, a Komisija je uvidom u sudski registar utvrdila nedostatke glede
istih, te je valjalo donijeti rješenje kao u izreci.

Postupak je pokrenut i rješenje doneseno po službenoj dužnosti, temeljem
odredbe čl 124. st. 1. Zakona o općem upravnom postupku, jer je radi zaštite
javnog interesa potrebno svim sudionicima tržišta vrijednosnih papira i
ulagateljima u vrijednosne papire jasno dati do znanja da stranka, koja
je sudionik tržišta vrijednosnih papira, više ne može obavljati poslove
s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavka 4. Zakona.

Klasa: UP/I-450-08/97-01/91
Urbroj: 567-03/99-1
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-518
## Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva STUDIO INVEST d.o.o. Zagreb

### NN 24/1999 (12.3.1999.), Rješenje o prestanku obavljanja poslova u svezi s vrijednosnim papirima odnosno djelatnosti društva za poslovanje vrijednosnim papirima - trgovačkog društva STUDIO INVEST d.o.o. Zagreb

# **KOMISIJA ZA VRIJEDNOSNE PAPIRE REPUBLIKE HRVATSKE**

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i 11. i članka 38. stavak
2. Zakona o izdavanju i prometu vrijednosnim papirima ("Narodne novine"
107/95 i 142/98, dalje: Zakon), u predmetu STUDIO INVEST d.o.o., Zagreb,
Teslina 16 (dalje: Društvo), po službenoj dužnosti, na sjednici održanoj
dana 9. veljače 1999. godine donijela je sljedeće

## **RJEŠENJE**

1. Utvrđuje se da trgovačko društvo STUDIO INVEST d.o.o., Zagreb, Teslina
16, upisano u sudski registar kod Trgovačkog suda u Zagrebu dana 30. prosinca
1994. godine, nije do 1. siječnja 1999. godine u sudski registar upisalo
djelatnosti i temeljni kapital u skladu s odredbom članka 109. stavak 1.
i 2. Zakona, te da nakon 1. siječnja 1999. godine ne može obavljati poslove
koji su Zakonom određeni kao poslovi u svezi s vrijednosnim papirima odnosno
djelatnosti društva za poslovanje vrijednosnim papirima.

2. Ovo rješenje objavljuje se u "Narodnim novinama".

Obrazloženje

Društvo STUDIO INVEST d.o.o., Zagreb, Teslina 16, obavljalo je djelatnosti
poslovanja s vrijednosnim papirima na osnovu članka 107. stavak 1. i 3.
Zakona, do 1. siječnja 1999. godine.

Do isteka roka iz članka 109. stavak 1. i 2. Zakona Društvo Komisiji
nije dostavilo izvod iz sudskog registra iz kojeg bi bilo vidljivo usklađenje
glede djelatnosti i temeljnog kapitala društva prema odredbi članka 29.
Zakona, a Komisija je uvidom u sudski registar utvrdila nedostatke glede
istih, te je valjalo donijeti rješenje kao u izreci.

Postupak je pokrenut i rješenje doneseno po službenoj dužnosti, temeljem
odredbe čl. 124. st. 1. Zakona o općem upravnom postupku, jer je radi zaštite
javnog interesa potrebno svim sudionicima tržišta vrijednosnih papira i
ulagateljima u vrijednosne papire jasno dati do znanja da stranka, koja
je sudionik tržišta vrijednosnih papira, više ne može obavljati poslove
s vrijednosnim papirima.

Rješenje se objavljuje u "Narodnim novinama" sukladno odredbi članka
8. stavka 4. Zakona.

Klasa: UP/I-450-08/97-01/47
Urbroj: 567-03/99-1
Zagreb, 9. veljače 1999.

Predsjednik Komisije
**Ivica Smiljan,** v. r.

Rješenje, NN 24/1999-519